**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. aprīlī Nr. 199**

(protokols Nr. 7, 25. p.)

**Par ceļa servitūta atzīmes dzēšanu nekustamajam īpašumam “Upeskalns”, kas atrodas Liezēres pagastā, Madonas novadā**

Madonas novada pašvaldībā saņemts fiziskas personas iesniegums (reģistrēts Madonas novada pašvaldībā 2025. gada 21. martā ar reģ. Nr. 2.1.3.6/25/562) ar lūgumu izsniegt atzīmes par ceļa servitūta dzēšanu pamatojuma dokumentu īpašumam “Upeskalns”, Liezēres pagastā, Madonas novadā (kadastra numurs 70680080019).

Uz nekustamao īpašumu “Upeskalns” ”, Liezēres pagasts, Madonas novads (kadastra numurs 70680080019) nostiprinātas īpašumtiesības iesniedzējas vārdā un tam atvērts Liezēres pagasta zemesgrāmatu nodalījums Nr. 440. Minētā zemesgrāmatu nodalījuma III daļas 1. iedaļā ir veikts ieraksts Nr. 4.1. – atzīme - ceļa servitūts par labu saimniecībām Gulbji, Atvases un Jaunāres 0,2 km garumā.

Norādītā servitūta ceļa vieta uz servitūta atzīmes izdarīšanas brīdi tika paredzēta nokļūšanai uz nekustamiem īpašumiem, kas uz šo brīdi nav saistoši ceļa servitūta norādītajai vietai, kā arī šis novietojums zemes gabalā nav racionāls un ir kā apgrūtinājums nekustamam īpašumam “Upeskalns”, Liezēres pagastā, Madonas novadā (kadastra numurs 70680080019).

Latvijas Republikas Senāta Departamentu priekšsēdētāji savā 2021. gada 5. jūlija sēdē pieņēma lēmumu Nr. 5-14/3-2021, kurā norādīja, ka gadījumā, ja gadījumā runa ir par Civillikumā neparedzētiem, sevišķiem īpašuma lietošanas tiesību aprobežojumiem (apgrūtinājumiem), kas noteikti uz likuma „Par zemes privatizāciju lauku apvidos” 22. panta kārtībā pieņemta Valsts zemes dienesta lēmuma (administratīvā akta) pamata un kas ierakstīti zemesgrāmatā atzīmju veidā, nosakot abstraktu pagaidu rakstura tiesību aprobežojumu par labu nenoteiktām personām vai īpašumiem, tie ir dzēšami, vispirms vēršoties zemesgrāmatā ar nostiprinājuma lūgumu, kam pievienots attiecīgās valsts vai pašvaldības institūcijas dokuments par ceļa servitūta tiesības dzēšanu un attiecīgs servitūta teritorijas grafiskais attēlojums.

Pašvaldību likuma 4. panta 1. daļas 15. punkts noteic, ka pašvaldības autonomā funkcija ir saskaņā ar attiecīgās pašvaldības teritorijas plānojumu noteikt zemes izmantošanas un apbūves kārtību, bet, lai izpildītu šo funkciju saskaņā ar Teritorijas attīstības plānošanas likuma 12. panta 1. daļu Vietējā pašvaldība izstrādā un apstiprina vietējās pašvaldības attīstības stratēģiju, attīstības programmu, teritorijas plānojumu, lokālplānojumus, detālplānojumus un tematiskos plānojumus un saskaņā ar 12. panta 3. daļu uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.

Līdz ar to, pamatojoties uz augstāk minēto un Ministru kabineta noteikumu Nr. 263 “Kadastra objekta reģistrācijas un kadastra datu aktualizācijas noteikumi“ 112.2. apakšpunkta, dokumentu, uz kura pamata tiek dzēsts tiesību aprobežojums (apgrūtinājums), kas noteikts zemes reformas laikā saistībā ar ceļiem, izsniedz attiecīgā pašvaldība, Madonas novada pašvaldība neiebilst Liezēres pagasta zemesgrāmatu nodalījumā Nr. 440. Minētā zemesgrāmatu nodalījuma III daļas 1. iedaļā ierakstītās atzīme Nr. 4.1. -ceļa servitūts par labu saimniecībām Gulbji, Atvases un Jaunāres 0,2 km garumā dzēšanai.

Ņemot vērā iepriekš minēto un pamatojoties uz likuma Pašvaldību likuma 4. panta 1. daļas 15. punkts, Teritorijas attīstības plānošanas likuma 12. panta 1. daļu un 3. daļu, Ministru kabineta noteikumu Nr. 263 “Kadastra objekta reģistrācijas un kadastra datu aktualizācijas noteikumi“ 112.2. apakšpunktu,  ņemot vērā 16.04.2025. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 17** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. **Dzēst** tiesību aprobežojumu Liezēres pagasta zemesgrāmatu nodalījumā Nr. 440 ierakstītajam nekustamajam īpašumam “Upeskalns”, Liezēres pagasts, Madonas novads (kadastra numurs 70680080019), kas minētajā zemesgrāmatu nodalījumā veikts III daļas 1. iedaļā – ierakts Nr. 4.1. – atzīme - ceļa servitūts par labu saimniecībām Gulbji, Atvases un Jaunāres 0,2 km garumā (1. pielikums).

*Saskaņā ar Administratīvā procesa likuma 188. panta pirmo daļu, lēmumu var pārsūdzēt viena mēneša laikā no lēmuma spēkā stāšanās dienas Administratīvajā rajona tiesā.*

*Saskaņā ar Administratīvā procesa likuma 70. panta pirmo daļu, lēmums stājas spēkā ar brīdi, kad tas paziņots adresātam.*

Domes priekšsēdētājs A. Lungevičs

*D. H. Dzelzkalēja 28335803*